<classify> Rais John Magufuli amepokea hati za utambulisho wa mabalozi tisa wanaoziwakilisha nchi zao hapa Tanzania.Katika hafla hiyo iliyofanyika Ikulu, jijini Dar es Salaam leo, wanadiplomasia waliowasilisha hati zao ni Maria Amelia Mario De Paiva ambaye ni balozi mteule wa Ureno nchini lakini makazi yake yako Msumbiji.Wengine waliowasilisha hati zao za utambulisho ni Douglas Foo Peow Yong Singapore na Alex G. Chua ambaye ni Balozi mteule wa Ufilipino nchini mwenye makazi yake nchini Kenya.Aidha, Rais Magufuli amepokea hati za Balozi mteule wa Jamaica nchini mwenye makazi yake Afrika Kusini, Angela Veronica Comfort, Balozi wa Austria nchini mwenye makazi yake huko Kenya, Dk Christian Fellner na Fransisca Ashiete Odunton ambaye ni Balozi wa Ghana nchini mwenye makazi yake nchini Kenya pia.Wengine ni Jesus Agustin Manzanila Puppo anayeiwakilisha Venezuela hapa nchini lakini makazi yake ni Kenya, Yacin elmi Bouh - Balozi mteule wa Djibouti nchini mwenye makazi yake nchini Kenya na Oded Joseph - Balozi mteule wa Israel nchini mwenye makazi yake Kenya.  <topic>: KITAIFA 